Source: http://www.bdhumenne.sk/wpbd/?page_id=465
Timestamp: 2020-04-05 06:54:11+00:00

Document:
REKLAMAČNÝ PORIADOK – Bytové družstvo Humenné
Predmet činnosti bytového družstva Humenné
História BD Humenné
Predstavenstvo bytového družstva
Laborecká 58, 066 01 Humenné
+421 57 772 30 12
bdhe@nextra.sk
VÁŠ PARTNER PRE LEPŠIE BÝVANIE. Šetríme Váš čas a finančné prostriedky. Ich správnym využitím zvýšime Váš komfort bývania. Naším cieľom je poskytnúť viac než štandard, sprostredkovať riešenia neštandardných požiadaviek, rozsah služieb prispôsobiť potrebám bytových domov
Bytového družstva Humenné,
so sídlom Laborecká 1896/58, 066 37 Humenné, IČO: 223051
zapísaného v Obchodnom registri OS Prešov v Odd: Dr , Vložka č.266/P
Bytové družstvo Humenné so sídlom Laborecká 1896/58, 066 01 Humenné, ako správca a dodávateľ služieb v zmysle §8 zák.č. 182/1993 Z.z. v znení noviel, vydáva s cieľom zabezpečenia jednotného, rýchleho a správneho postupu tento reklamačný poriadok, upravujúci právne vzťahy vzniknuté medzi správcom a spotrebiteľmi pri vybavovaní reklamácií správnosti a kvality služieb poskytovaných spotrebiteľom v oblasti správy bytových domov podľa ustanovení zákona č.182/1993 Z.z. o vlastníctve bytov a nebytových priestorov v znení neskorších predpisov a zákona č. 250/2007 Z. z. o ochrane spotrebiteľa v znení neskorších predpisov.
Reklamačný poriadok je vydaný v súlade s ustanoveniami Občianskeho zákonníka ( zákon č. 40/1964 Zb. v platnom znení) a Zákona na ochranu spotrebiteľa (§ 18 zák. č. 250/2007 Z.z.) .
1/ Spotrebiteľom sa rozumie fyzická alebo právnická osoba, ktorá používa služby poskytované družstvom pre osobnú potrebu alebo potrebu príslušníkov svojej domácnosti. Spotrebiteľ je v právnom vzťahu k správcovi najmä na základe zmluvy o výkone správy, nájomnej zmluvy, podnájomnej zmluvy, zmluvy o nájme a podnájme nebytových priestorov a pod.
2/ Správcom sa rozumie družstvo uvedené v záhlaví, ktoré spotrebiteľovi poskytuje služby.
3/ Vybavením reklamácie sa rozumie ukončenie reklamačného konania v zmysle zák.č. 250/2007 Z.z. v znení noviel.
1/ Reklamáciou sa rozumie uplatnenie nároku spotrebiteľa :
– na preverenie správnosti a kvality poskytovanej služby spotrebiteľovi
– na odstránenie nesprávnosti alebo chýb kvality služieb, poskytovaných v súvislosti so správou bytových
– na preverenie správnosti ročného vyúčtovania spotrieb tepla, teplej a studenej vody v bytoch a v nebytových
2/ Neoprávnenou reklamáciou sa rozumie reklamácia:
– ktorou spotrebiteľ reklamuje také vady kvality alebo správnosti služieb v oblasti správy bytových domov,
ktoré nevyplývajú zo zmluvného vzťahu medzi spotrebiteľom a družstvom,
– v ktorej spotrebiteľ uvádza také skutočnosti, ktoré sa nezakladajú na pravde,
– ktorá sa preukáže ako nedôvodná,
– ktorá je podaná po uplynutí lehoty na podanie reklamácie.
3/ Za reklamáciu sa nepovažuje opravný prostriedok smerujúci proti rozhodnutiu orgánov družstva, podaný v zmysle stanov družstva z titulu členstva v družstve.
Reklamáciou taktiež nie je sťažnosť ani podanie, ktorými dáva spotrebiteľ podnety alebo návrhy na zlepšenie činnosti družstva.
Prijímanie a evidencia reklamácií
1/ Družstvo prijíma reklamácie v písomnej forme v mieste sídla, t.j. v podateľni na sekretariáte predsedu družstva v administratívnej budove družstva na Ul. Laborecká 1896/58 v Humennom osobne, alebo poštovou
zásielkou na adresu sídla družstva alebo elektronickou formou na mailovú adresu družstva.
2/ Pri uplatnení reklamácie je družstvo ako predávajúci povinný vydať spotrebiteľovi písomné potvrdenie o uplatnení reklamácie, v prípade elektronického podania potvrdí uplatnenie reklamácie elektronickou formou na mailovú adresu spotrebiteľa.
3/ Družstvo je povinné viesť evidenciu o reklamáciách a na požiadanie ju predložiť orgánu dozoru.
4/ Pokiaľ družstvo zistí, že reklamácia neobsahuje všetky potrebné údaje alebo je nejasná, písomne vyzve spotrebiteľa na doplnenie podania resp. vysvetlenie skutočností potrebných k vybavovaniu reklamácie.
Spotrebiteľ je povinný v lehote 15 dní doplniť reklamáciu alebo podať družstvu požadované vysvetlenie. Ak v tejto lehote spotrebiteľ reklamáciu nedoplní ani nepodá požadované vysvetlenie k podanej reklamácii, reklamácia sa bude považovať za neoprávnene podanú.
1/ Spotrebiteľ je oprávnený podať písomnú reklamáciu na akýkoľvek úkon v súvislosti so správou bytového fondu a uplatniť si právo na odstránenie nesprávností alebo chyby kvality služieb poskytovaných družstvom v súvislosti so správou bytového fondu, a to okamžite po ich zistení, pokiaľ všeobecne záväzným predpisom alebo osobitnými dojednaniami nie je stanovené inak.
2/ Reklamačné lehoty sú nasledovné:
– vo veciach ročného vyúčtovania tepla, teplej a studenej vody ……………. 1 mesiac
– vo veciach technickej údržby……………………………………………………………. 2 roky
– vo veciach účtovných ……………………………………………………………………… 3 roky
– vo veciach investičnej činnosti …………………. do ukončenia záručnej doby (min.2 roky)
3/ Lehota na podanie reklamácie začína plynúť odo dňa doručenia reklamovaného úkonu, alebo prevzatia služby.
4/ Pokiaľ spotrebiteľ neuplatní reklamáciu v uvedenej lehote, zanikne mu právo na uplatnenie nároku na odstránenie nesprávnosti, resp. odstránenie chyby kvality poskytnutých služieb v súvislosti so správou bytového fondu. Právo spotrebiteľa na náhradu škody tým nie je dotknuté.
1/ Správca je povinný vybaviť reklamáciu bez zbytočného odkladu, najneskôr do 30 dní od jej doručenia. Pokiaľ sa jedná o reklamáciu prác alebo výrobkov, dodaných dodávateľským spôsobom, správca je povinný uplatniť reklamáciu voči dodávateľskej firme bez zbytočného odkladu, najneskôr v lehote 30 dní od prevzatia reklamácie spotrebiteľa, spôsobom dohodnutým v uzatvorenej dodávateľskej zmluve. O tejto skutočnosti je správca povinný spotrebiteľa informovať.
2/ Do lehoty na vybavenie reklamácie sa nezapočítava doba potrebná na odborné posúdenie vady. Ak ide o reklamáciu, ktorej vybavenie je náročné z technických, odborných alebo iných dôvodov, lehota sa predlžuje najviac o dva mesiace. O tejto skutočnosti musí byť spotrebiteľ písomne informovaný.
3/ V prípade neúplnej reklamácie alebo v prípade potreby poskytnutia doplňujúcej informácie k podanej reklamácii 30-dňová lehota na vybavenie reklamácie začína plynúť až dňom doručenia doplnenia reklamácie družstvu alebo doručenia požadovaných doplňujúcich informácií k podanej reklamácii.
4/ Správca je povinný v lehote 30 dní od uplatnenia reklamácie spotrebiteľa písomne oboznámiť o spôsobe vybavenia reklamácie.
5/ Ak spotrebiteľ nie je spokojný so spôsobom vybavenia reklamácie, alebo ak sa domnieva, že správca porušil jeho
práva, má právo obrátiť sa na správcu so žiadosťou o nápravu.
6/ Ak správca na žiadosť o nápravu odpovedal zamietavo alebo na ňu neodpovedal do 30 dní odo dňa jej odoslania,
spotrebiteľ má právo má na základe § 3 ods. 6) zákona č. 250/2007 Z. z. o ochrane spotrebiteľa a o zmene zákona
SNR č. 372/1990 Zb. o priestupkoch v znení neskorších predpisov a na základe § 11 zákona č. 391/2018 Z. z.
o alternatívnom riešení sporov podať návrh na začatie alternatívneho riešenia sporu subjektu alternatívneho riešenia
sporov, možnosť obrátiť sa na súd tým nie je dotknutá.
7/ Subjektom alternatívneho riešenia sporov je orgán alternatívneho riešenia sporov, uvedený v §3 ods.2 zák.č.
391/2015 Z.z. o alternatívnom riešení spotrebiteľských sporov a oprávnená právnická osoba zapísaná v zozname
podľa § 5 ods.2 zák.č. 391/2015 Z.z.
8/ Kontakty na subjekty alternatívneho riešenia sporov ku dňu 26.04.2018 :
• Úrad pre reguláciu sieťových odvetví, Bajkalská 27, P.O.BOX 12, 820 07 Bratislava, email: ars@urso.gov.sk,
• Úrad pre reguláciu elektronických komunikácií a poštových služieb,
Továrenská 7, P.O. Box 40, 828 55 Bratislava 24; email: e-podatelna@teleoff.gov.sk
• Slovenská obchodná inšpekcia, ústredný inšpektorát, odbor pre medzinárodné vzťahy a alternatívne riešenie spotrebiteľských sporov, Prievozská 32, p. p. 29, 827 99 Bratislava 27, email: ars@soi.sk, adr@soi.sk,
• Spoločnosť ochrany spotrebiteľov (S.O.S) Poprad, Bajkalská 2335/3, 058 01 Poprad; email: info@sospotrebitelov.sk,
• OMBUDSPOT , združenie na ochranu práv spotrebiteľov, Šrobárova 2676/30, 058 01 Poprad; email: helena.mezenska@ombudspot.sk“.
1/ Tento Reklamačný poriadok je sprístupnený pre spotrebiteľov na prízemí v sídle Bytového družstva Humenné na ul. Laboreckej 1896/58 v Humennom a na webovej stránke www.bdhumenne.sk
2/ Tento Reklamačný poriadok bol schválený predstavenstvom družstva dňa 06.05.2010, s účinnosťou od 06.05.2010, novelizovaný uznesením P-BD č. IV/2018/40 zo dňa 26.04.2018
Bytové družstvo Humenné | 2019: BD HUMENNÉ by

References: §8
 § 3
 § 11
 súd 
 §3
 § 5